 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 31. jūlijā Nr. 419**

(protokols Nr. 14, 20. p.)

**Par nekustamā īpašuma Mētrienas pagastā, Madonas novadā, nostiprināšanu zemesgrāmatā un nodošanu atsavināšanai, rīkojot izsoli**

Madonas novada pašvaldībā saņemts fiziskas personas iesniegums (reģistrēts Madonas novada pašvaldībā ar reģistrācijas Nr. 2.1.3.6./24/710) ar lūgumu izskatīt jautājumu par pašvaldībai piederošo zemes vienību ar kadastra apzīmējumiem 7076 006 0094 un 7076 006 0092, Mētrienas pagasts, Madonas novads, atsavināšanu.

 Zemes vienība ar kadastra apzīmējumu 7076 006 0094 0,5 ha platībā un zemes vienība ar kadastra apzīmējumu 7076 006 0092 0,3 ha platībā piekrīt pašvaldībai, pamatojoties uz Mētrienas pagasta padomes 2009. gada 21. janvāra lēmumu Nr. 7 (protokols Nr. 2).

Īpašuma tiesības uz nekustamo īpašumu zemesgrāmatā nav nostiprinātas.

Zemes vienības nav nepieciešamas pašvaldībai tās funkciju nodrošināšanai.

Likuma “Par zemes privatizāciju lauku apvidos” 27. panta pirmā daļa nosaka, ka darījumus var veikt tikai ar to zemi, uz kuru īpašuma tiesības ir nostiprinātas zemesgrāmatā.

Saskaņā ar likuma “Pašvaldību likums” 10. panta pirmās daļas 16. punktu “*tikai domes kompetencē ir: lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu”.*

Saskaņā ar “Publiskās personas mantas atsavināšanas likuma*” 4. panta pirmo daļu, kas nosaka, ka “atsavinātas publiskas personas mantas atsavināšanu var ierosināt, ja tā nav nepieciešama publiskai personai vai tās iestādēm to funkciju nodrošināšanai”;*

Pamatojoties uz “Likumu par pašvaldībām”, Publiskas personas mantas atsavināšanas likuma, 4. panta pirmo daļu.

Noklausījusies sniegto informāciju, ņemot vērā 17.07.2024. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Iveta Peilāne, Kaspars Udrass, Māris Olte, Sandra Maksimova, Valda Kļaviņa, Vita Robalte), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Nodot atsavināšanai nekustamo īpašumu ar kadastra Nr. 7076 006 0009, kas sastāv no zemes vienības ar kadastra apzīmējumu 7076 006 0092 0,3 ha platībā un zemes vienības ar kadastra apzīmējumu 7076 006 0094 0,5 ha platībā, pārdodot to rīkojot izsoli.
2. Nekustamā īpašuma pārvaldības un teritorijas plānošanas nodaļai nostiprināt atsavināmo īpašumu zemesgrāmatā uz Madonas novada pašvaldības vārda, organizēt nekustamā īpašuma novērtēšanu un virzīt jautājumu uz domi par izsoles sākumcenas noteikšanu.

 Domes priekšsēdētājs A. Lungevičs

*Čačka 28080793*